**ПИТАЊЕ ПОТЕНЦИЈАЛНОГ ПОНУЂАЧА**

1. **Pitanja za Komisiju za javnu nabavku dobra, nabavka medicinsko tehničkih pomagala, JN br. 10/2019**

Na osnovu odredbe člana 63. stav 2.  Zakona o javnim nabavkama (“Sl. glasnik RS” br. 124/2012, 14/2015 i 68/2015),  obraćamo se sa zahtevom za dodatnim  informacijama, pojašnjenjima i izmenama  konkursne dokumentacije u postupku javne nabavke pod gornjim brojem.

U obrascu 3 Konkursne dokumentacije „Vrsta, tehničke karakteristike (specifikacije), kvalitet, količina i opis dobara“, partija 12 - pelene je oblikovana pod njihovim zaštićenim nazivIma, pored kojih, u skladu sa odgovarajućim odredbama ZJN stoje reči: „ili odgovarajuće“.

Naručilac, međutim, nije definisao moći upijanja koje su potrebne, kao što je učinjeno za partiju 11.

Podsećamo vas da je za utvrdjivanje kvaliteta pelena za  korisnike – moći  upijanja, jedna od relevantnih  metoda određivanje moći upijanja po ISO 11948-1, odnosno Rothwell metodi, te vas molimo da u skladu sa istom propišete minimalne moći upijanja koje ponuđena dobra treba da poseduju kako bi bila adekvatna za vase korisnike.

U tom smislu, potrebno je da propišete i dostavljanje adekvatnog dokaza o traženim moćima upijanja- Kopiju Sertifikata o moćima upijanja ponuđenog dobra u skladu sa  ISO 11984-1, izdat od strane nezavisne, akreditovane laboratorije. Samo na ovaj način predviđenim kvalitetom sredstava za inkontinenciju garantuje se da će pacijenti dobiti pomagala propisanog standarda, a u cilju što kvalitetnijeg zbrinjavanja pacijenata i pružanja optimalne zdravstvene zaštite.

U smislu gore navedenom, molimo da izvršite neophodnu izmenu Konkursne dokumetnacije i za partiju 12 predvidite moći upijanja za svaku stavku po ISO 11948-1, tj. Rothwell metodi, kao što je učinjeno u partiji 11, tako da zahtevi u KD budu uniformni obzirom da se obe partije odnose na pelene.

**ОДГОВОР КОМИСИЈЕ ЗА ЈАВНЕ НАБАВКЕ**

Комисија за ЈН 10/2019 – Медицинско техничка пoмагала, заузела је став да се и за Партију 12- Пелене измени конкурсна документација у делу техничке спецификације тако што ће за тражена добра у било којој величини бити дефинисана и моћ упијања.

Измењена конкурсна документација биће благовремено објављена.

**ДОМ ЗДРАВЉА „РУМА“РУМА**

**КОМИСИЈА ЗА ЈАВНЕ НАБАВКЕ**